CELEX: 22010D0010
Language: sk
Date: 2010-01-29 00:00:00
Title: Rozhodnutie Spoločného výboru EHP č. 10/2010 z  29. januára 2010 , ktorým sa mení a dopĺňa príloha IX (Finančné služby) k Dohode o EHP

22.4.2010   
            
            
               SK
            
            
               Úradný vestník Európskej únie
            
            
               L 101/19
            
         ROZHODNUTIE SPOLOČNÉHO VÝBORU EHP
   č. 10/2010
   z 29. januára 2010,
   ktorým sa mení a dopĺňa príloha IX (Finančné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha IX k dohode bola zmenená a doplnená rozhodnutím Spoločného výboru EHP č. 141/2009 zo 4. decembra 2009 (1).
            
         
               (2)
            
            
               Rozhodnutie Komisie 2008/961/ES z 12. decembra 2008 o používaní národných účtovných štandardov určitých tretích krajín a medzinárodných štandardov finančného výkazníctva emitentmi cenných papierov v tretích krajinách na zostavovanie ich konsolidovaných účtovných závierok (2) sa má začleniť do dohody.
            
         
               (3)
            
            
               Rozhodnutie 2008/961/ES zrušuje rozhodnutie Komisie 2006/891/ES (3), ktoré je začlenené do dohody, a preto je potrebné odkaz naň v rámci dohody vypustiť,
            
         ROZHODOL TAKTO:
   Článok 1
   Znenie bodu 23c (rozhodnutie Komisie 2006/891/ES) v prílohe IX k dohode sa nahrádza takto:
   
      „32008 D 0961: rozhodnutie Komisie 2008/961/ES z 12. decembra 2008 o používaní národných účtovných štandardov určitých tretích krajín a medzinárodných štandardov finančného výkazníctva emitentmi cenných papierov v tretích krajinách na zostavovanie ich konsolidovaných účtovných závierok (Ú. v. EÚ L 340, 19.12.2008, s. 112).“
   
   Článok 2
   Znenie rozhodnutia 2008/961/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 30. januára 2010 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 29. januára 2010
      
         
            Za Spoločný výbor EHP
         
         
            predseda
         
         Alan SEATTER
      
   
   
      (1)  Ú. v. EÚ L 62, 11.3.2010, s. 35.
   
      (2)  Ú. v. EÚ L 340, 19.12.2008, s. 112.
   
      (3)  Ú. v. EÚ L 343, 8.12.2006, s. 96.
   
      (4)  Ústavné požiadavky boli oznámené.
   
      Spoločné vyhlásenie zmluvných strán k rozhodnutiu č. 10/2010, ktorým sa rozhodnutie Komisie 2008/961/ES začleňuje do Dohody o EHP
      „Rozhodnutím Komisie 2008/961/ES z 12. decembra 2008 o používaní národných účtovných štandardov určitých tretích krajín a medzinárodných štandardov finančného výkazníctva emitentmi cenných papierov v tretích krajinách na zostavovanie ich konsolidovaných účtovných závierok sa všeobecne uznávané účtovné zásady určitých tretích krajín považujú za rovnocenné štandardom EHP a emitentom tretích krajín sa dáva právo vypracovať ich výročné a polročné konsolidované účtovné závierky v súlade so všeobecne uznávanými účtovnými zásadami Čínskej ľudovej republiky alebo Kanady, Kórejskej republiky alebo Indickej republiky. Začlenenie tohto rozhodnutia sa nedotýka rozsahu Dohody o EHP, pokiaľ ide o vzťahy s tretími krajinami.“